ทีวีดิจิตอลวืดทุนหนุนวัดเรตติ้ง สมาคมมีเดียเอเยนซี่ฯลุยต่อปรับแผนเปลี่ยนชื่อใหม่
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) เปิดเผยว่า ที่ประชุมคณะกรรมการบริหารกองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะ (กทปส.) ไม่อนุมัติโครงการขอรับทุนสนับสนุนเพื่อวิจัยวัดระดับความนิยม (เรตติ้ง) ของสถาบันวิจัยพัฒนาสื่อ (Media Research Bureau-MRB) วงเงิน 394.2 ล้านบาท เนื่องจากไม่เป็นไปตามวัตถุประสงค์ของกองทุน กทปส.และไม่ก่อให้เกิดประโยชน์ต่อสาธารณะหรือผู้บริโภคโดยตรง,นายฐากร กล่าวว่า สำหรับโครงการขอทุนสนับสนุนเพื่อวิจัยเรตติ้ง เป็นผลสืบเนื่องจากสมาคมมีเดียเอเยนซี่และธุรกิจสื่อแห่งประเทศไทย ร่วมกับผู้ประกอบการกิจการโทรทัศน์ ได้จัดตั้งสถาบันวิจัยเพื่อพัฒนาสื่อ มีเป้าหมายควบคุมและกำกับการวัดเรตติ้งให้เป็นข้อมูลที่ถูกต้องของภาคอุตสาหกรรมโทรทัศน์ไทย ต่อมาทางบริษัท นีลสัน คอมปะนี (ประเทศไทย) จำกัด ซึ่งเป็นบริษัทจัดทำเรตติ้งและบริษัทกรุงเทพโทรทัศน์และวิทยุ จำกัดหรือช่อง 7 ยื่นหนังสือไปยัง กสทช. และ กทปส. ขอให้ทบทวนเพราะเห็นว่าไม่สอดคล้องกับวัตถุประสงค์ของกองทุน กทปส.,นางวรรณี รัตนพล นายกสมาคมมีเดียเอเยนซี่ฯ ในฐานะผู้ก่อตั้ง MRB กล่าวว่า ทางกลุ่มกำลังขอจัดตั้งสมาคมวิจัยเพื่อพัฒนาสื่อแห่งประเทศไทยขึ้นมาใหม่ เพื่อให้สอดคล้องกับการขอสนับสนุนจาก กทปส.มากขึ้น อย่างไรก็ตาม การได้รับการสนับสนุนหรือไม่นั้น ไม่เป็นอุปสรรคต่อการจัดตั้งองค์กรขึ้นมาวัดเรตติ้งโทรทัศน์ใหม่ เนื่องจากเงินที่ขอสนับสนุนไปทางสมาชิกก่อตั้งที่ 55 ล้านบาทต่อ 5 ปีนั้น เป็นเงินที่ไม่ได้รวมเงินสนับสนุนจาก กทปส.อยู่แล้ว,นายชลากรณ์ ปัญญาโฉม ผู้ช่วยประธานเจ้าหน้าที่บริหาร สายงานธุรกิจโทรทัศน์ 2 บริษัท เวิร์คพ้อยท์ จำกัด (มหาชน) เปิดเผยว่า มติของ กทปส.ไม่ถือว่าน่าแปลกใจ แต่การลงทุนโดยไม่มีเงินสนับสนุนจาก กทปส.นั้น จะเป็นภาระกับเอเจนซี่หรือช่องทีวีรายเล็กๆหรือไม่ ต้องพิจารณาให้ดี.
สำหรับโครงการขอทุนสนับสนุนเพื่อวิจัยเรตติ้ง เป็นผลสืบเนื่องจากสมาคมมีเดียเอเยนซี่และธุรกิจสื่อแห่งประเทศไทย ร่วมกับผู้ประกอบการกิจการโทรทัศน์ ได้จัดตั้งสถาบันวิจัยเพื่อพัฒนาสื่อ มีเป้าหมายควบคุมและกำกับการวัดเรตติ้งให้เป็น
ข่าวเศรษฐกิจ,ฐากร ตัณฑสิทธิ์,กสทช.,ไม่อนุมัติ,เรตติ้ง,กองทุน กทปส.,ทีวีดิจิตอล,วัดเรตติ้ง,วรรณี รัตนพล,สมาคมมีเดียเอเยนซี่ฯ,เปลี่ยนชื่อใหม่,ชลากรณ์ ปัญญาโฉม,ข่าว,ไทยรัฐออนไลน์